OBJAVA ZA MEDIJE

/za objavu odmah/

25. siječanj 2022. godine

**HRVATSKA KORUMPIRANA ZAOSTAJE 17 BODOVA OD PROSJEKA EUROPSKE UNIJE 41 BOD OD NAJTRANSPARENTNIJE ČLANICE EU**

 **-**

 **INDEKS PERCEPCIJE KORUPCIJE 2021**

 **47 BODOVA - 63. MJESTO**

Na ljestvici od 180 država prema Indeksu percepcije korupcije 2021 Hrvatska je **na 63. mjestu s 47 bodov**a. **Isti pokazatelji bili su u 2020. i 2019. godini.**

Prema Indeksu percepcije korupcije, istraživanju Transparency Internationala iz Berlina, najtransparentnije države u 2021. godini su Danska,Finska i Novi Zeland s 88 bodova.

**Hrvatska se i dalje nalazi među korumpiranim državama Europske unije,** a osim nas lošije su Bugarska, Mađarska i Rumunjska Prosjek članica Europske unije je 64 bodova, tako da Hrvatska zaostaje za 17 bodova.

U odnosu na države u okruženju Slovenija ima pad od 3 boda, a Srbija i Bosna i Hercegovina, nisu imale promjene u odnosu na 2020. godinu.

Slovenija ima 57 boda, Hrvatska 47, Crna Gora 46, Sjeverna Makedonija 39 Srbija 38, a Bosna i Hercegovina 35 bodova.

*Transparency International Hrvatska smatra da je korupcija povezana s pohlepom, krađom i neodgovornim ponašanjem pojedinaca. Odlazak razočaranih građana iz Hrvatske posljedica je siromaštva većine stanovnika uzrokovanog korupcijom,*

*Korupcija nema ideološki predznak. Ona nije niti lijeva niti desna. Najodgovorniji je svaki pojedinac na poziciji političkog odlučivanja, i u vlasti i u oporbi. Oni na vlasti jer uništavaju integritet institucija, a u oporbi jer nisu spremni za stvarne promjene koje se u ovom društvu moraju dogoditi već danas. Sutra je prekasno.*

*Hrvatska je u ovom trenutku suočena s brojnim izazovima od rješavanja problema pandemije do razornih posljedica potresa, a istovremeno zaostaje za 17 bodova od prosjeka Europske unije i čak 41 bod od najtransparentnije članice Danske. Stagniranje na ljestvici rezultat je nedovoljnog jačanja preventivnih tijela u borbi protiv korupcije, te dugotrajnih sudskih procesa koji kompromitiraju stvarnu borbu protiv korupcije.„*istaknula je Davorka Budimir, predsjednica Transparency International Hrvatska.

Kontakt za medije: Ured TIH-a 091 2232011, mediji@transparency.hr